OpenLLM-France/wikimedia huggingface dataset:
# Lizher d'an Efezidi

Unan eus ar pevar lizher ma lavar Paol ez eo prizoniad eo al lizher d'an Efezidi (Ef). Skrivet eo bet en hevelep mare hag Al Lizher d'ar Goloseidi ha fiziet er memes kannad, Tic'hikos (Kol 4, 7-8 ; Ef 6, 21-22). Kinnig a ra Maodez Glanndour o lenn a-gevret « rak en em glokaat a reont ». Lizheroù Paol a zo ul lodenn eus Testamant Nevez ar Bibl.

### Piv en deus skrivet al lizher ?

Arvar zo bet lakaet war dorn an hini a skrivas al lizher-mañ hag al lizher d'ar Goloseidi : ne gred ket an holl e oa gant Paol e-unan. Hervez « La Bible de Jérusalem » live uhel ha nevezenti ar mennozhioù displeget a vir a soñjal e vefe al lizher oberenn un diskibl.
Diforc'hioù stil a gaver koulskoude pa geñverier gant lizheroù all met meur a zoare en doa Paol da skrivañ ha roudoù eus stil Ef a gaver e 2 Kor (9, 8-14) pe e Rom (3, 23-26)...
N'eus nemet un diaester brasik a-walc'h : un toullad tammoù eus al lizher a seblant bezañ kemeret diouzh al lizher d'ar Goloseidi en un doare dizampart.
Arabat disoñjal e voe skrivet an daou lizher d'ar memes mare, e klokaont an eil egile ha ne skrive ket an abostol e-unan e lizheroù en o fezh. Sikouret e veze gant un diskibl peurvuiañ. Perzh an diskibl a vefe bet un tamm brasoc'h evit al lizher-mañ.

### Evit piv ?

Anavezout mat a rae Paol kristenien Efesos. Bet oa bet e darempred ganto tri bloavezh-pad. Koulskoude e soñj an darn vrasañ eus ar viblourien ne oa ket kaset al lizher dezho hepken (n'eus anv degemerer ebet) met da gristenien Bro-Efesos en he fezh pe da holl ilizoù Kornôg Azia pe zoken da holl gristenien ar mare.

### Kelennadurezh al lizher

Setu danvez al lizher hervez Maodez Glanndour : « Amañ ivez, Paol a fell dezhañ displegañ mennad madelezhus Doue an Tad o reiñ dimp ar c'hras dre Jezuz Krist. Hemañ eo an hini diazezet gantañ da roue ar grouadelezh ha da benn an Iliz. Drezañ e fell da Zoue adunvaniñ an dud gantañ e-unan hag ar re-mañ kenetrezo. Sed ar mister a ra levenez an Abostol. Hag en hevelep doare eo da bep unan da vevañ er sklêrijenn-se dre en em ginnig da Zoue da brofadenn blijus ha santel. ».

#### Notennoù ha daveennoù

* 1 2 (br) Digoradur da lizheroù Sant Paol, eil lodenn troidigezh an Testamant Nevez, Al Liamm, 1971, p 355
* ↑ (fr) Introduction aux Epîtres de Saint Paul, La Sainte Bible, Cerf, 1961, p 1487
* ↑ (br) Maodez Glanndour, eil levrenn troidigezh an Testamant Nevez, Al Liamm, 1961, p 355
* ↑ (fr) La Sainte Bible, Cerf, 1961, p1487
# Li Bai

Li Bai (sinaeg: 李白; pinyin: Lǐ Bái) (701 e Jiangyou -762) a oa ur barzh sinaat a veve e fin an Diernelezh Tang.
Barnet e vez alies evel ar barzh sinaat meurañ, hag an hini brudetañ er c'hornôg eo moarvat. Ur mignon da Zu Fu e oa ha kanañ meuleudi d'ar gwin a ra en e varzhonegoù. Hervez an hengoun e vefe en em veuzet o klask tapout al Loar en ur stêr.

## Liammoù diavaez

Barzhonegoù Li-Bai
# Li Wenliang

Li Wenliang (sinaeg: 李文亮), ganet d'an 12 a viz Here 1986 e Beizhen hag aet da Anaon d'ar 7 a viz C'hwevrer 2020 e Wuhan, a oa ul lagadour sinaat o labourat en Ospital kreiz Wuhan. Brudet eo bet evel kelaouer eus ar c'hleñved COVID-19 adalek an 30 a viz Kerzu 2019. Bet e oa o tivizout war WeChat gant 7 medisin all diwar-benn ur c'hleñved nevez o redek dre Wuhan. Siwazh evitañ e oa bet treuzkaset e skridoù dre an internet sinaat. D'an 3 a viz Genver 2020, polis Wuhan en doa harzet anezhañ ha rediet anezhañ da sinañ ur follenn a embanne e oa un dañjer evit an urzh sokial hag e lakae falskomzoù da redek. Li a oa distroet d'al labour ha kendalc'het da glask pareañ an dud. Tapet en doa ar c'hleñved ha marvet e oa d'ar 7 a viz C'hwevrer 2020.

## Goude e varv

Ur wech marvet ar medisin Li e oa bet kounnaret-du an dud e Sina. En desped d'ar c'hontrolerezh er vro ez eus un toullad tud, dre an internet pe er straedoù, o lidañ aberzh an den hag o tagañ ar Strollad komunour hag an doare ma'z eo bet graet war-dro ar c'hleñved. Aon bras zo gant ar galloud sinaat e vefe marv Li evel hini Hu Yaobang, en devoa degaset Manifestadegoù ar blasenn Tiananmen e 1989.

## Buhez prevez

Li a oa dimezet hag ur bugel a oa gant ar c'houblad a-raok ma errufe ar c'hleñved-red. Pa oa marvet an doktor Li e oa dougerez e wreg. Pa oa kroget da vezañ klañv, an doktor a oa aet da vevañ en un ostel evit chom hep kontammañ e familh a-raok bezañ kaset d'an ospital d'an 12 a viz Genver. Siwazh dezhañ e dud a oa klañv gant ar c'hurunviruz.
# Li romans d'Alixandre

Li romans d’Alixandre zo un dastumad mojennoù, 16 000 gwerzenn ennañ, skrivet en XII$^{vet}$ kantved diwar-benn taolioù-kaer Alesant Veur.
# Liac'hven

Ul lia-vaen, liac'h-vaen, liac'h, liac'hven, pe taol-vaen$^,$$^,$$^,$, zo un aozadur mein e stumm un daol vras graet gant tud eus pobloù pe sevenadurioù en amzer a vez graet ar Ragistor anezhañ. Hiziv e ouzer ez int bezioù goloet gant mein, savet etre dibenn ar Vvet milved kent JK ha dibenn an III milved kent JK en Europa. E broioù ar Reter-Pellañ ez eus bet savet un toullad ivez er Iañ milved kent JK. Goloet e oa ar bezioù gant krugelloù, bernioù douar a vez graet tumuli anezho (tumulus en unander), ha ne chom netra anezho peurvuiañ.
En o stad a vremañ ez eo hañval al liac'hoù-maen ouzh taolioù, ken e veze soñjet e oant aoterioù pagan. E gwirionez ez int kambroù ma veze douaret korfoù, ha ribouloù dindan zouar e-barzh krugelloù a zo bet krignet hag aet da get tamm-ha-tamm a-hed ar c'hantvedoù. A-wechoù e vez un trepas da vont enne, ur « rakkambr » dirak ar gambr a c'hall bezañ hirgarrezek, liestuek pe gelc'hiek.
* Lia-vaen Costa Cauda, el Larzac, en Okitania
* Lia-vaen Lamalou, Hérault, Okitania

## Skeudennoù
### E Breizh

* Lia-vaen Kerbourg, e Sant-Lefer, Liger-Atlantel, Breizh
* Lia-vaen Maen ar Boudiged en Ezieg, Il-ha-Gwilun, Breizh
* Lia-vaen Mane Kerioned, e Bro-Gwened.

### E broioù all

* Lia-vaen e Roknia, e korn-broGuelma, en Aljeria
* Lia-vaen Paço das Vinhas, e Portugal
* Lia-vaen Barrocal, e korn-bro Evora, e Portugal
* Lia-vaen Coste-Rouge, en Hérault, en Okitania
* Lia-vaen Bramonas, Causses de Lozère, Okitania
* Lia-vaen Tierques, en Aveyron
* Lia-vaen Wéris, e proviñs Luksembourg, e Belgia
* Lia-vaen e Poatev, e Bro-C'hall
* Lia-vaen Ferrières-Bas, Lot, en Okitania
* Lia-vaen Verdier, Lot, Okitania
* Lia-vaen ar Rascassols, Gard, Okitania
* Lia-vaen ar Ronc Traoucat, Gard, Okitania
* Lia-vaen Gennes-sur-Loire, Maine-et-Loire, Bro-C'hall
* Lia-vaen an Erves, e Sainte-Suzanne, Mayenne, Bro-C'hall
* Liac'hven Tella, e proviñs Huesca, en Aragon
* Liac'hven Santa Elena, e Biescas, e proviñs Huesca, en Aragon
* Liaven Cova d'en Daina, e Romanyà de la Selva, Baix Empordà, Katalonia

## Pennadoù kar

* Liaven Mane-Kerioned
* Peulvan
* krommlec'h

## Notennoù

* ↑ Liac'h ha liac'hven e Geriadurig Roparz Hemon. Lia, liac'h, lia-vaen e Geriadur Favereau, pajennoù 478 ha 944.
* ↑ Nouveau dictionnaire breton français, Roparz Hemon, Al Liamm, 1978, p. 776 : taol-vaen.
* ↑ Grand dictionnaire français-breton, F. Vallée, 1980, p. 226 : taol-vaen.
* ↑ Geriadur brezhoneg an Here, 2001, p. 1261 : taol-vaen.
* ↑ Dictionnaire français-breton, Martial Ménard, 2012, p. 440 : taol-vaen.
# Lhasa

Lhasa (tibeteg: ལྷ་ས་ lha sa; sinaeg: 拉萨 Lāsà) eo kêr-benn Tibet.
a vo kavet e Wikimedia Commons.
# Lhasa de Sela

Lhasa de Sela, anavezet gwelloc'h dre an anv Lhasa a oa ur ganerez mec'hikanez-amerikanez o chom e Kebek. Levezonet e oa he sonerezh gant folk, blues, sonerezhioù tzigan ha latin.

## Buhez an arzourez
### Ar bloavezhioù kentañ

Ganet eo d'ar 27 a viz Gwengolo 1972 e Big Indian en hanternoz Stad New-York. He zad a oa ur skrivagner mec'hikan hag he mamm a oa ul luc'hskeudennerez eus ar Stadoù-Unanet. Ul lodenn vat eus he bugaleaj a vev war an hentoù etre Mec'hiko hag ar Stadoù-Unanet, o veajiñ en ur c'harr-boutin asambles gant he zud hag he nav breur ha c'hoar (Gabriela, Samantha, Ayin, Sky, Miriam, Alex, Ben, Mischa et Eden). Er bloavezhioù 1980 e krog da ganañ tonioù a vesk levezonioù jazz ha sonerezh mec'hikan. Da 13 vloaz e kan e tavarnioù San Francisco.

### Montréal, Desrosiers hag he fladenn gentañ

C'hwec'h vloaz war-lerc'h e tivro da Vontréal, e 1991. Labourat a ra e tavarn Ti ar sevenadur bedel e boulouard Sant-Laorañs ha war al leurenn e vez diouzh an noz. Er gêr-mañ eo e ra anaoudegezh gant ar gitarour ha sevener sonerezh kebekad Yves Desrosiers. Etre 1993 ha 1996 e kasont abadennoù asambles e tavarnioù bihan Plateau Mont Royal. Kregiñ a ra ar brud vat d'en em ledañ e metoù ar sonerezh e Montréal. Gallout a ra kontañ Lhasa war Desrosiers hag e varregezhioù soner ha sevener sonerezh war-un-dro, evit enrollañ e 1997 La Llorona, he fladenn gentañ, e spagnoleg penn da benn, a ra berzh buan daoust d'he budjed izel. Goude troiadoù abadennoù e 1998 ha 1999 ez a da vevañ e Masilha e-pad daou vloaz hanter ma labour war hec'h eil pladenn.

### An eil pladenn hag ar brud o redek ar bed

E 2003, ar bloaz war-lerc'h he distro da Vontréal e teuio e-maez hec'h eil pladenn The Living Road a zo enni tem ar veaj. Kanaouennoù e spagnoleg, saozneg ha galleg a gaver e-barzh. Kemer a ra pezh an tabouliner François Lalonde hag ar pianoour Jean Massicotte er bladenn, war ar seveniñ hag ar c'hempenn. Berzh bras a ra adarre hag en em ledanaat a ra he brud er bed tamm-ha-tamm. Troiadoù a ra e 2004 ha 2005 dre Europa, ar Stadoù-Unanet, Kanada ha Mec'hiko. E Gouere 2004 e kan war leurenn Glenmor e Gouel an Erer Kozh e Karaez. E 2005 e resev priz Gwellañ arzourez Amerika digant World Music Awards ar BBC

### Lhasa, ar bladenn diwezhañ

En Ebrel 2009 e teu e-maez he zrede pladenn, Lhasa, e saozneg penn da benn. Sevenet eo gant Thierry Amar. Sarah Pagé a son telenn, Miles Perkin gourrebed, Joe Grass hag Freddy Koella a son gitar hag Andrew Barr taboulinoù. D'ar c'houlz-se dija e oa ur c'hrign-bev en he bronn avat ha goude div abadenn en Island e rank nullañ an droiad diwezhañ he doa raktreset en diskar-amzer 2009. Tost daou vloaz goude d'ar c'hleñved bezañ kroget d'ober he reuz e varvas d'ar 1añ a viz Genver 2010 en he c'hêr a Vontréal. Ur raktres pladenn nevez a oa ganti ma felle dezhi kanañ tonioù arzourien vrudet Chile, Victor Jara ha Violeta Parra.

### Pladennoù

* 1998 : La Llorona. Gwelout ar pennad La llorona.
* 2003 : The Living Road
* 2009 : Lhasa

### Liammoù diavaez

* Lec'hienn ofisiel
# Lhotse

Lhotse eo ar pevare menez uhelañ er bed hag en Himalaya, war an harzoù etre Nepal ha Tibet ; 8 516 metr uhelder zo dezhañ.
# Li Shilong

Li eo an anv-familh.
Li Shilong a zo bet ganet d'an 10 a viz Eost 1977.
Ur mestrc'hoarier echedoù sinaat eo.
Mestr FIDE abaoe 1995, Mestr Meur Etrebroadel abaoe 2002.
E renk Elo (FIDE) a oa 2520 e miz Meurzh 2011, 18vet e oa e Sina ha 660vet er bed.

## Liammoù diavaez

* E fichenn FIDE
* E bartiennoù e Chessgames
# Lia de Itamaracá

Maria Madalena Correia do Nascimento, anavezet evel Lia de Itamaracá, (Itamaracá, 12 a viz Genver 1944) zo ur gorollerez, sonaozourez ha kanerez ciranda eus Brazil.

## He buhez

Atav he deus bevet Lia en Enez Itamaracá hag abaoe bihan he deus kemeret perzh e dañsadegoù ciranda. Brudet eo evel gwellañ cirandeira Brazil. Ha labourat a rae evel keginerez en ur skol eus hec'h enezenn c'henidik. Anavezet eo evel Lia er bloavezhioù 1960, abaoe ma skrivas Teca Calazans, en ur ganaouenn:
    "Esta ciranda quem me deu foi Lia,
    que mora na Ilha de Itamaracá".

## He fladennoù

* A rainha da ciranda, he fladenn gentañ e 1977
* Eu sou Lia en 2000.

## Brud

Tostaet e vez e Brazil ouzh ar ganerez Clementina de Jesus. Hervez Le Parisien e tenn he mouezh da hini Cesária Évora. D'ar gazetenn saoznek The New York Times. eo an Diva da música negra

## Notennoù ha daveennoù

* 1 2 Danças brasileiras: Lia de Itamaracá

## Liammoù diavaez

* IstoÉ Gente
* Lia de Itamaracá
* Hermínio Bello de Carvalho - Lia de Itamaracá
# Psikosis

Psikosis zo ur ger skiantel evit talvezout kement ha follentez. Un termen boutin a-benn envel an drougoù-spered ar grevusañ, a douch d'an denelezh, eo.
Implijet voe bet an termen-mañ evit ar wech kentañ gant ur medisin aostriad : ar baron Ernst von Feuchtersleben e 1842. Dont a ra eus ar gresian pysche (spered) hag osis (stad klañv pe direizh).
# Psikyeg

Ur yezh tchadek eus is-skourr ar yezhoù biouek-madarek A.3 eo ar psikyeg (psikye, kapsiki, kamsiki pe ptsake) komzet gant tro-dro da 52.000 den en holl e Kameroun (40.500 den e 1982) hag e Nigeria (12.000 den e 1992).
Tost-tre eo d'ar hyaeg hag ar c'hamweg.
Teir rannyezh ez eus:
* Kamoueg (kamu pe kapsiki)
* Zlengeg (zlenge)
* Woulaeg (wula pe ula-xangku): e Nigeria.

## Gwelet ivez

* Yezhoù biouek-madarek
* Yezhoù tchadek
* Yezhoù afrez-aziatek
# Pseudozonaria arabicula

Pseudozonaria arabicula :
| Hoc'hig mor bihan Arabia ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Pseudozonaria |
| Anv skiantel ||
| Pseudozonaria arabicula (Lamarck, 1810) ||
| D'ar vevoniezh e tenn ar pennad-mañ. ||
Pseudozonaria arabicula a zo unan eus ar pevar spesad a vez renket er genad Pseudozonaria e kerentiad an hoc'higed-mor hervez Word Register of Marine species WoRMS. Ur spesad kregin boutin a vev e meurvor Habask ar reter etre an aod ha nebeut metroù donder etre Mec'hiko hag Ecuador.

## Taksonomiezh

Diskrivet eo bet ar spesad gant Lamarck e 1810 dindan an anv genad Cypraea.
Heñvelsterioù a zo hervez an diskriverien evit ar spesad-se daoust d'an anv Pseudozonaria arabicula o vezañ implijet un tamm muioc'h eget ar re all:
* Cypraea arabicula (Lamarck, 1810) hervez ar re a renk an holl spesadoù Cypraeidae er spesad nemetañ Cypraea, hag anv an diskrivaden
* Zonaria arabicula (Lamarck, 1810) anv aet da get.

## Bevoniezh

Kregin brav ha boutin eo an Pseudozonaria arabicula. Kavet e vezont etre an aod ha nebeut metroù donder dindan reier.

## Ment

Mentoù boutin ar c'hregin bihan-se a zo etre 22 mm ha 30 mm hirder, met e c'hell bezañ kavet hiniennoù korrig betek 16 mm gour pe ramz, betek 37 mm.

## Gwelout ivez

Pseudozonaria nigropunctata, Pseudozonaria annettae, Pseudozonaria robertsi spesadoù all ar genad, Trona stercoraria, Mauritia arabica spesadoù tost o livioù.

## Kartenn al lec'hioù bevañ

Lec'h bevañ ar spesad a zo e Meurvor Habask ar reter war aodoù Norzh-Amerika etre Mec'hiko hag Ecuador.
* Kostez Mauritia arabica eus Meurvor Indez war aodoù reter Afrika da genveriañ o livioù.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 18 a viz Eost 2014, http://www.marinespecies.org/aphia.php?p=taxdetails&id=527792(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Psi (lizherenn)

Kentañ lizherenn warn-ugent al lizherenneg c’hresianek eo psi ψί (Ψ, ψ) hag a dalvez 700 hervez ar sistem niverenniñ gresianek.
Distaget e vez LFE [ps] ken e gresianek klasel hag e gresianeg a-vremañ.
Posupl eo e vije bet savet al lizherenn-mañ diouzh ar fed ma veze skrivet ur sigma a-us d'ur pi. War-lerc'h e oa bet diorroet ivez al lizherenn girillek a-gozh Ѱ ([ps]) diwar al lizherenn c'hresianek-mañ d'he zro.

## Gwelet ivez

* Lizherenneg ar gresianeg
* Treuzlizherennadur gresianek
# Psilopogon annamensis

Psilopogon annamensis :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Megalaimidae |
| Genad : | Psilopogon |
| Anv skiantel ||
| Psilopogon annamensis (Robinson & Kloss, 1919) ||
| D'ar vevoniezh e tenn ar pennad-mañ. ||
Psilopogon annamensis a zo ur spesad evned eus ar c'herentiad Megalaimidae.
Anvet e voe Cyanops oorti annamensis (kentanv) da gentañ-penn (e 1919) gant an daou loenoniour saoz Herbert Christopher Robinson (1874-1929) ha Cecil Boden Kloss (1877-1949).
Dougen a ra anv an Annam, ar vro dindan warezveli c'hall (adalek 1883 betek 1945) ma oa bet kavet ar spesad.

## Annez

Kavout a reer ar spesad e kreisteiz ha reter Laos ha Viêt Nam.

## Liammoù diavaez

* (en) Psilopogon annamensis war al lec'hienn BirdLife International.
* (en) Psilopogon annamensis war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Deuet da vezañ Viêt Nam adalek 1945.
* ↑ (en) Psilopogon annamensis war al lec'hienn Avibase.
a vo kavet e Wikimedia Commons.
# Psilopogon asiaticus

Psilopogon asiaticus :
| Psilopogon asiaticus, luc'hskeudennet e Kolkata (stad Kornôg Bengal, India). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Megalaimidae |
| Genad : | Psilopogon |
| Anv skiantel ||
| Psilopogon asiaticus (Latham, 1790) ||
| D'ar vevoniezh e tenn ar pennad-mañ. ||
Psilopogon asiaticus a zo ur spesad evned eus ar c'herentiad Megalaimidae.
Anvet e voe Trogon asiaticus (kentanv) da gentañ-penn (e 1790) gant an evnoniour saoz John Latham (1740-1837).

## Boued

Bevañ a ra diwar amprevaned ha frouezh.

## Annez hag isspesadoù

Ar spesad ez eo brosezat an daou isspesad anezhañ en Indonezia :
* Psilopogon asiaticus asiaticus, eus biz Pakistan da gornôg ha hanternoz Myanmar ha mervent Yunnan (kreisteiz-kreiz Sina),
* P. a. davisoni, (Hume, 1877), eus gevred Myanmar da c'hevred Yunnan (kreisteiz-kreiz Sina) ha hanternoz Indez-Sina.

## Rummatadur

Sellet e veze ouzh Psilopogon chersonesus evel un isspesad dezhañ kent.

## Liammoù diavaez

* (en) Psilopogon asiaticus war al lec'hienn BirdLife International.
* (en) Psilopogon asiaticus war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Psilopogon asiaticus.
a vo kavet e Wikimedia Commons.
# Pseudozonaria nigropunctata

Pseudozonaria robertsi :
| Hoc'hig mor poentoù du ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Pseudozonaria |
| Anv skiantel ||
| Pseudozonaria nigropunctata (J. E. Gray, 1828) ||
| D'ar vevoniezh e tenn ar pennad-mañ. ||
Pseudozonaria nigropunctata a zo unan eus ar pevar spesad a vez renket er genad Pseudozonaria e kerentiad an hoc'higed-mor hervez Word Register of Marine species WoRMS. Ur spesad kregin ral a-walc'h a vev e meurvor Habask ar reter etre an aod ha nebeut metroù donder etre Inizi Galápagos hag Ecuador.

## Taksonomiezh

Diskrivet eo bet ar spesad gant Gray e 1828 dindan an anv genad Cypraea.
Heñvelsterioù a zo hervez an diskriverien evit ar spesad-se daoust d'an anv Pseudozonaria nigropunctata o vezañ implijet un tamm muioc'h eget ar re all:
* Cypraea nigropunctata (Gray, 1828 ) hervez ar re a renk an holl spesadoù Cypraeidae er spesad nemetañ Cypraea hag anv an diskrivadenn.
* Zonaria nigropunctata (Gray, 1828 ) anv aet da get.

## Bevoniezh

Kregin brav ha ral a-walc'h eo an Pseudozonaria nigropunctata. Kavet e vezont etre an aod ha nebeut metroù donder dindan reier e-touesk bezhin en dour fankek.

## Ment

Mentoù boutin ar c'hregin bihan-se a zo etre 22 mm ha 32 mm hirder, met gallout a reer kavout hiniennoù korrik betek 17 mm gour pe ramz, betek 42 mm.

## Gwelout ivez

Pseudozonaria robertsi, Pseudozonaria arabicula, Pseudozonaria annettae spesadoù all ar genad, Neobernaya spadicea spesad tost e lec'h bevañ ha damhenvel e stumme hag e vegoù.

## Kartenn al lec'hioù bevañ

Lec'h bevañ ar spesad a zo e Meurvor Habask ar reter war aodoù Su-Amerika etre Ecuador hag Inizi Galápagos.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 18 a viz Eost 2014, http://www.marinespecies.org/aphia.php?p=taxdetails&id=580703(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Psilopogon armillaris

Psilopogon armillaris :
| Psilopogon armillaris, luc'hskeudennet e Jawa (Indonezia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Megalaimidae |
| Genad : | Psilopogon |
| Anv skiantel ||
| Psilopogon armillaris (Temminck, 1821) ||
| D'ar vevoniezh e tenn ar pennad-mañ. ||
Psilopogon armillaris a zo ur spesad evned eus ar c'herentiad Megalaimidae.
Anvet e voe Bucco armillaris (kentanv) da gentañ-penn (e 1821) gant an evnoniour izelvroat Coenraad Jacob Temminck (1778-1858).

## Annez hag isspesadoù

Ar spesad ez eo brosezat an daou isspesad anezhañ en Indonezia :
* Psilopogon armillaris armillaris, e Jawa,
* P. a. baliensis, e Bali.

## Liammoù diavaez

* (en) Psilopogon armillaris war al lec'hienn BirdLife International.
* (en) Psilopogon armillaris war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Psilopogon armillaris war al lec'hienn Avibase.
a vo kavet e Wikimedia Commons.
# Pseudozonaria robertsi

Pseudozonaria robertsi :
| Hoc'hig mor Roberts ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Pseudozonaria |
| Anv skiantel ||
| Pseudozonaria robertsi (Hidalgo, 1906) ||
| D'ar vevoniezh e tenn ar pennad-mañ. ||
Pseudozonaria robertsi a zo unan eus ar pevar spesad a vez renket er genad Pseudozonaria e kerentiad an hoc'higed-mor hervez Word Register of Marine species WoRMS. Ur spesad kregin boutin a vev e meurvor Habask ar reter etre an aod ha nebeut metroù donder etre Mec'hiko hag Ecuador.

## Taksonomiezh

Diskrivet eo bet ar spesad gant Hidalgo e 1906 dindan an anv genad Cypraea.
Heñvelsterioù a zo hervez an diskriverien evit ar spesad-se daoust d'an anv Pseudozonaria robertsi o vezañ implijet un tamm muioc'h eget ar re all:
* Cypraea robertsi (Hidalgo, 1906) hervez ar re a renk an holl spesadoù Cypraeidae er spesad nemetañ Cypraea hag anv an diskrivadenn.
* Zonaria robertsi (Hidalgo, 1906) anv aet da get.

## Bevoniezh

Kregin brav ha boutin eo an Pseudozonaria robertsi. Kavet e vezont etre an aod ha nebeut metroù donder dindan reier.

## Ment

Mentoù boutin ar c'hregin etre-se a zo etre 21 mm ha 27 mm hirder, met e c'hell bezañ kavet hiniennoù korrig betek 13 mm gour pe ramz, betek 33 mm.

## Gwelout ivez

Pseudozonaria nigropunctata, Pseudozonaria arabicula, Pseudozonaria annettae spesadoù all ar genad, Zonaria zonaria spesad eus Afrika tost e livioù.

## Kartenn al lec'hioù bevañ

Lec'h bevañ ar spesad a zo e Meurvor Habask ar reter war aodoù Norzh-Amerika etre Mec'hiko hag Ecuador evel Pseudozonaria arabicula.

## Breud

Ar spesad-mañ a zo ul liamm etre spesadoù meurvor Atlantel Zonaria (genad) e-keñver stumm an dent hag ar stumm ha gant spesadoù ar Meurvor Indez Erronea vredenburgi hag Erronea pallida e-keñver an dresadenn hag al livioù.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 18 a viz Eost 2014, http://www.marinespecies.org/aphia.php?p=taxdetails&id=580706(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)